ka|jmpl|300x300px|Patang raseksa gas ing Tata Surya lan pinggiran Srengéngé, nuduhaké skala
Raseksa gas ya iku planit gedhé kang ora dumadi saka watu utawa zat padhet liyané. Raseksa gas bisa uga duwe inti watu utawa wesi; nanging nyatané, masiya dibedhek nduwèni inti kasebut supaya bisa wujud; akèh-akèh inti massané awujud gas (utawa gas sing dimampetaké ing wujud cuwèran). Ora kaya planit-planit watu ing Tata Surya, raseksa gas ora duwé parmukaan sing jelas. Aran kaya ta garis tengah, area parmukaan, isi, suhu parmukaan, lan kapadhetan parmukaan bisa wae nuduhake lapisan paling njaba sing katon saka njaba, contoné saka Bumi.

Ana patang raseksa gas ing tata surya : Jupiter, Saturnus, Uranus, saha Neptunus. Planit-planit mau uga asring karan planit Jovian.

Uranus lan Neptunus asring diterangaké dening para èlmuwan ing jaman kuna minangka subkelas kapisah saka planet raksasa, raksasa es utawa planet Uran amarga wujude katata saka es, watu, lan gas, sing beda karo raseksa gas "biasa" kaya ta Jupiter lan Saturnus. Iki amarga perbandingan hidrogen lan helium luwih thithik tinimbang planing sing kasebut ing pungkasan, bisa uga amarga jaraké sing adoh saka Srengéngé.